CELEX: 32019D0015(01)
Language: el
Date: 2019-06-07 00:00:00
Title: Απόφαση (ΕΕ) 2019/1006 της Ευρωπαϊκής Κεντρικής Τράπεζας, της 7ης Ιουνίου 2019, που τροποποιεί την απόφαση ΕΚΤ/2011/20 σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities (ΕΚΤ/2019/15)

20.6.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 163/103
               
            
         ΑΠΟΦΑΣΗ (ΕΕ) 2019/1006 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 7ης Ιουνίου 2019
         που τροποποιεί την απόφαση ΕΚΤ/2011/20 σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities (ΕΚΤ/2019/15)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 3.1, 12.1, 17, 18 και 22,
         Έχοντας υπόψη την κατευθυντήρια γραμμή ΕΚΤ/2012/13 της 18ης Ιουλίου 2012 σχετικά με το TARGET2-Securities (1), και ιδίως το άρθρο 4 παράγραφος 2 στοιχείο δ) και το άρθρο 15,
         Εκτιμώντας τα ακόλουθα:
         
                     (1)
                  
                  
                     Η απόφαση ΕΚΤ/2011/20 (2) θεσπίζει τη διαδικασία βάσει της οποίας ορισμένο κεντρικό αποθετήριο τίτλων ζητεί πρόσβαση στις υπηρεσίες TARGET2-Securities, σύμφωνα με την οποία το κεντρικό αποθετήριο τίτλων πρέπει να έχει αξιολογηθεί θετικά από την αρμόδια αρχή με βάση τις συστάσεις του Ευρωπαϊκού Συστήματος Κεντρικών Τραπεζών/της Ευρωπαϊκής Επιτροπής Ρυθμιστικών Αρχών των Αγορών Κινητών Αξιών για τα συστήματα διακανονισμού τίτλων. Οι εν λόγω συστάσεις αντικαταστάθηκαν από τις αρχές για τις υποδομές χρηματοπιστωτικών αγορών της Επιτροπής Πληρωμών και Υποδομών της Αγοράς (CPMI) και του Διεθνούς Οργανισμού Επιτροπών Κινητών Αξιών (IOSCO) (Principles for Financial Market Infrastructures – PFMI) (3) ή από δέσμη απαιτήσεων για την ενσωμάτωση των εν λόγω αρχών, οι οποίες, παραδείγματος χάριν, στον Ευρωπαϊκό Οικονομικό Χώρο ενσωματώθηκαν με τον κανονισμό (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου (4).
                  
               
                     (2)
                  
                  
                     Στις 25 Ιανουαρίου 2019 το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) εξέδωσε την απόφαση (ΕΕ) 2019/166 (ΕΚΤ/2019/3) (5) με την οποία συστήθηκε το συμβούλιο υποδομών αγοράς (ΣΥΑ) στη σημερινή του μορφή. Στο παρελθόν το ΣΥΑ λειτουργούσε υπό διαφορετικές μορφές και το συμβούλιο του T2S αποτελούσε μία από τις εν λόγω ειδικές μορφές.
                  
               
                     (3)
                  
                  
                     Οι κανόνες και οι διαδικασίες εφαρμογής των κριτηρίων επιλεξιμότητας όσον αφορά την πρόσβαση των κεντρικών αποθετηρίων τίτλων στις υπηρεσίες του TARGET2-Securities έχουν υποστεί ορισμένες τροποποιήσεις, ιδίως όσον αφορά το υπ' αριθ. 2 κριτήριο πρόσβασης των ΚΑΤ.
                  
               
                     (4)
                  
                  
                     Για τους λόγους αυτούς, η απόφαση ΕΚΤ/2011/20 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις
            Η απόφαση ΕΚΤ/2011/20 τροποποιείται ως εξής:
            
                        1.
                     
                     
                        στο άρθρο 1, το σημείο 4 αντικαθίσταται από το ακόλουθο κείμενο:
                        «4)   “υπ' αριθ. 2 κριτήριο πρόσβασης των ΚΑΤ”: το κριτήριο που θεσπίζεται στο άρθρο 15 παράγραφος 1 στοιχείο β) της κατευθυντήριας γραμμής ΕΚΤ/2012/13 (*1), σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες του T2S εφόσον έχουν αξιολογηθεί θετικά από τις αρμόδιες αρχές i) με βάση τον κανονισμό (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου (*2) όσον αφορά ΚΑΤ που βρίσκονται σε χώρα του Ευρωπαϊκού Οικονομικού Χώρου (ΕΟΧ) ή ii) με βάση τις αρχές για τις υποδομές χρηματοπιστωτικών αγορών (PFMI) της Επιτροπής Πληρωμών και Υποδομών της Αγοράς και του Διεθνούς Οργανισμού Επιτροπών Κινητών Αξιών (*3) ή νομικό πλαίσιο που ενσωματώνει τις εν λόγω αρχές όσον αφορά ΚΑΤ που βρίσκονται σε χώρα εκτός του ΕΟΧ·
                        
                           (*1)  Κατευθυντήρια γραμμή ΕΚΤ/2012/13 της 18ης Ιουλίου 2012 σχετικά με το TARGET2-Securities (ΕΕ L 215 της 11.8.2012, σ. 19)."
                        
                        
                           (*2)  Κανονισμός (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τη βελτίωση του διακανονισμού αξιογράφων στην Ευρωπαϊκή Ένωση και τα κεντρικά αποθετήρια τίτλων και για την τροποποίηση των οδηγιών 98/26/ΕΚ και 2014/65/ΕΕ και του κανονισμού (ΕΕ) αριθ. 236/2012 (ΕΕ L 257 της 28.8.2014, σ. 1)."
                        
                        
                           (*3)  Έγγραφο των CPMI-IOSCO με τίτλο “Principles for Financial Market Infrastructures” (Απρίλιος 2012)»·"
                        
                     
                  
                        2.
                     
                     
                        στο άρθρο 1, το σημείο 11 αντικαθίσταται από το ακόλουθο κείμενο:
                        «11)   “συμβούλιο υποδομών αγοράς” ή “ΣΥΑ”: το όργανο διακυβέρνησης του Ευρωσυστήματος το οποίο συστήθηκε σύμφωνα με την απόφαση (ΕΕ) 2019/166 της Ευρωπαϊκής Κεντρικής Τράπεζας (ΕΚΤ/2019/3) (*4)·
                        
                           (*4)  Απόφαση (ΕΕ) 2019/166 της Ευρωπαϊκής Κεντρικής Τράπεζας, της 25ης Ιανουαρίου 2019, σχετικά με το συμβούλιο υποδομών αγοράς και την κατάργηση της απόφασης ΕΚΤ/2012/6 σχετικά με τη σύσταση του συμβουλίου του TARGET2- Securities (ΕΚΤ/2019/3) (ΕΕ L 32 της 4.2.2019, σ. 14).»·"
                        
                     
                  
                        3.
                     
                     
                        στο άρθρο 1, το σημείο 12 αντικαθίσταται από το ακόλουθο κείμενο:
                        «12)   “συμβουλευτική ομάδα υποδομών αγοράς για τίτλους και ασφάλειες” ή “AMI SeCo”: ο όρος έχει την έννοια που του αποδίδεται στο σημείο 25 του άρθρου 2 της κατευθυντήριας γραμμής ΕΚΤ/2012/13·»·
                     
                  
                        4.
                     
                     
                        στην παράγραφο 1 του άρθρου 3, η φράση «έκθεση αξιολόγησης» αντικαθίσταται από τη φράση «έκθεση αυτοαξιολόγησης»·
                     
                  
                        5.
                     
                     
                        στην παράγραφο 2 του άρθρου 3, η φράση «έκθεση αξιολόγησης» αντικαθίσταται από τη φράση «έκθεση αυτοαξιολόγησης»·
                     
                  
                        6.
                     
                     
                        το άρθρο 5 αντικαθίσταται από το ακόλουθο κείμενο:
                        
                           «Άρθρο 5
                           Διαρκής συμμόρφωση με τα πέντε κριτήρια πρόσβασης των ΚΑΤ
                           
                              1.   Ορισμένο KAT που διαθέτει πρόσβαση στις υπηρεσίες T2S συμμορφώνεται, μετά τη μετάπτωσή του στο T2S, με τα πέντε κριτήρια πρόσβασης των ΚΑΤ σε διαρκή βάση και:
                              
                                          α)
                                       
                                       
                                          διασφαλίζει, ιδίως μέσω αξιόπιστης αυτοαξιολόγησης που διενεργείται κάθε χρόνο και τεκμηριώνεται βάσει των σχετικών εγγράφων, ότι εξακολουθεί να συμμορφώνεται με τα υπ' αριθ. 1, 3, 4 και 5 κριτήρια πρόσβασης των ΚΑΤ·
                                       
                                    
                                          β)
                                       
                                       
                                          παρέχει αμέσως στο ΣΥΑ το πιο πρόσφατο αποτέλεσμα της αξιολόγησης που διενήργησε η αρμόδια αρχή με βάση τον κανονισμό (ΕΕ) αριθ. 909/2014, τις αρχές για τις υποδομές χρηματοπιστωτικών αγορών της Επιτροπής Πληρωμών και Υποδομών της Αγοράς και του Διεθνούς Οργανισμού Επιτροπών Κινητών Αξιών (PFMI) ή πλαίσιο που ενσωματώνει τις PFMI. Εάν το ανωτέρω αποτέλεσμα της αξιολόγησης δεν είναι διαθέσιμο, το ΚΑΤ υποβάλει αυτοπιστοποίηση με βάση τα σχετικά έγγραφα·
                                       
                                    
                                          γ)
                                       
                                       
                                          ζητεί από τις αρμόδιες αρχές νέα αξιολόγηση της συμμόρφωσής του με τον κανονισμό (ΕΕ) αριθ. 909/2014, τις PFMI ή νομικό πλαίσιο που ενσωματώνει τις PFMI σε περίπτωση ουσιαστικών αλλαγών στο σύστημά του·
                                       
                                    
                                          δ)
                                       
                                       
                                          ειδοποιεί το ΣΥΑ χωρίς υπαίτια καθυστέρηση σχετικά με τις περιπτώσεις στις οποίες η αξιολόγηση από ορισμένη αρμόδια αρχή ή η αυτοαξιολόγηση διαπιστώνει μη συμμόρφωση με οποιοδήποτε από τα πέντε κριτήρια πρόσβασης των ΚΑΤ·
                                       
                                    
                                          ε)
                                       
                                       
                                          κατόπιν αιτήματος του ΣΥΑ, υποβάλλει έκθεση αξιολόγησης που τεκμηριώνει ότι το ίδιο εξακολουθεί να συμμορφώνεται με τα πέντε κριτήρια πρόσβασης των ΚΑΤ.
                                       
                                    
                           
                              2.   Το ΣΥΑ δύναται να διενεργεί τη δική του αξιολόγηση και να παρακολουθεί τη συμμόρφωση με τα πέντε κριτήρια πρόσβασης των ΚΑΤ ή να ζητεί πληροφορίες από ορισμένο ΚΑΤ. Εφόσον το ΣΥΑ αποφασίζει ότι ορισμένο ΚΑΤ δεν συμμορφώνεται με κάποιο από τα πέντε κριτήρια πρόσβασης των ΚΑΤ, κινεί τη διαδικασία που προβλέπεται στις συμβάσεις με τα ΚΑΤ βάσει του άρθρου 16 της κατευθυντήριας γραμμής ΕΚΤ/2012/13.»·
                           
                        
                     
                  
                        7.
                     
                     
                        στα άρθρα 3 και 4 και στο παράρτημα, κάθε αναφορά στο «συμβούλιο για το πρόγραμμα T2S» αντικαθίσταται από τον όρο «ΣΥΑ»·
                     
                  
                        8.
                     
                     
                        στο άρθρο 4, κάθε αναφορά στο «συμβουλευτική ομάδα του T2S» αντικαθίσταται από τον όρο «AMI SeCo»·
                     
                  
                        9.
                     
                     
                        το παράρτημα τροποποιείται σύμφωνα με το παράρτημα της παρούσας απόφασης.
                     
                  
         
            Άρθρο 2
            Μεταβατική διάταξη
            Όσον αφορά τη διαρκή συμμόρφωση με το υπ' αριθ. 2 κριτήριο των ΚΑΤ, το αποτέλεσμα της αξιολόγησης των αρμόδιων αρχών με βάση τις συστάσεις του Ευρωπαϊκού Συστήματος Κεντρικών Τραπεζών/της Ευρωπαϊκής Επιτροπής Ρυθμιστικών Αρχών των Αγορών Κινητών Αξιών για τα συστήματα διακανονισμού τίτλων παραμένουν έγκυρα έως ότου το οικείο κεντρικό αποθετήριο τίτλων αξιολογηθεί από τις αρμόδιες αρχές με βάση τον κανονισμό (ΕΕ) αριθ. 909/2014, τις PFMI ή νομικό πλαίσιο που ενσωματώνει τις PFMI.
         
         
            Άρθρο 3
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Φρανκφούρτη, 7 Ιουνίου 2019.
            
               
                  Ο Πρόεδρος της ΕΚΤ
               
               Mario DRAGHI
            
         
         
            (1)  ΕΕ L 215 της 11.8.2012, σ. 19.
         
            (2)  Απόφαση ΕΚΤ/2011/20 της 16ης Νοεμβρίου 2011 σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities (ΕΕ L 319 της 2.12.2011, σ. 117).
         
            (3)  Έγγραφο των CPMI-IOSCO με τίτλο «Principles for Financial Market Infrastructures» (Απρίλιος 2012).
         
            (4)  Κανονισμός (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τη βελτίωση του διακανονισμού αξιογράφων στην Ευρωπαϊκή Ένωση και τα κεντρικά αποθετήρια τίτλων και για την τροποποίηση των οδηγιών 98/26/ΕΚ και 2014/65/ΕΕ και του κανονισμού (ΕΕ) αριθ. 236/2012 (ΕΕ L 257 της 28.8.2014, σ. 1).
         
            (5)  Απόφαση (ΕΕ) 2019/166 της Ευρωπαϊκής Κεντρικής Τράπεζας, της 25ης Ιανουαρίου 2019, σχετικά με το συμβούλιο υποδομών αγοράς και την κατάργηση της απόφασης ΕΚΤ/2012/6 σχετικά με τη σύσταση του συμβουλίου του TARGET2- Securities (ΕΚΤ/2019/3) (ΕΕ L 32 της 4.2.2019, σ. 14).
      
      
         
            ΠΑΡΑΡΤΗΜΑ
            Το παράρτημα της απόφασης ΕΚΤ/2011/20 τροποποιείται ως εξής:
            
                        1.
                     
                     
                        η ενότητα II αντικαθίσταται από το ακόλουθο κείμενο:
                        «II.   Λεπτομέρειες εφαρμογής του υπ' αριθ. 2 κριτηρίου πρόσβασης των ΚΑΤ
                        
                        Στο πλαίσιο της αξιολόγησής του με βάση το εν λόγω κριτήριο το ΚΑΤ παρέχει τα ακόλουθα έγγραφα:
                        
                                    α)
                                 
                                 
                                    εφόσον πρόκειται για ΚΑΤ εγκατεστημένο σε χώρα του ΕΟΧ, το αποτέλεσμα της αξιολόγησής του ή αποδεικτικό της αδειοδότησής του (όποιο από τα δύο είναι πιο πρόσφατο) από τις αρμόδιες αρχές με βάση τον κανονισμό (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου (*1)· εφόσον δεν υπάρχουν αποδεικτικά στοιχεία συμμόρφωσης με τον εν λόγω κανονισμό, το ΚΑΤ υποβάλει αυτοπιστοποίηση συμφώνως προς την αξιολόγηση και/ή την αδειοδότηση· ή
                                 
                              
                                    β)
                                 
                                 
                                    εφόσον πρόκειται για ΚΑΤ εγκατεστημένο σε χώρα εκτός του ΕΟΧ, το αποτέλεσμα της αξιολόγησής του ή αποδεικτικό της αδειοδότησής του (όποιο από τα δύο είναι πιο πρόσφατο) από τις αρμόδιες αρχές με βάση τις αρχές για τις υποδομές χρηματοπιστωτικών αγορών της Επιτροπής Πληρωμών και Υποδομών της Αγοράς και του Διεθνούς Οργανισμού Επιτροπών Κινητών Αξιών (PFMI) (*2) ή νομικό πλαίσιο που ενσωματώνει τις PFMI, κατά περίπτωση. Εφόσον δεν υπάρχουν αποδεικτικά στοιχεία συμμόρφωσης με το νομικό πλαίσιο που ενσωματώνει τις PFMI, το ΚΑΤ υποβάλει αυτοπιστοποίηση συμφώνως προς την αξιολόγηση και/ή την αδειοδότηση.
                                 
                              Στην περίπτωση που οι αρμόδιες αρχές εντοπίσουν ελλείψεις όσον αφορά τη συμμόρφωση του ΚΑΤ με τον κανονισμό (ΕΕ) αριθ. 909/2014, τις PFMI ή με νομικό πλαίσιο που ενσωματώνει τις PFMI, το εν λόγω ΚΑΤ παρέχει στο ΣΥΑ τις σχετικές λεπτομέρειες, καθώς και εξηγήσεις και αποδεικτικά στοιχεία όσον αφορά τις εν λόγω ελλείψεις. Το ΚΑΤ παρέχει επίσης στο ΣΥΑ τα περιλαμβανόμενα στην αξιολόγηση αποτελέσματα των οικείων αρμόδιων αρχών.
                        Τυχόν ελλείψεις που εντοπίζονται από τις αρμόδιες αρχές όσον αφορά τη συμμόρφωση του ΚΑΤ με τον κανονισμό (ΕΕ) αριθ. 909/2014, τις PFMI ή με νομικό πλαίσιο που ενσωματώνει τις PFMI δεν πρέπει, κατ' αξιολόγηση του διοικητικού συμβουλίου, να θέτουν σε κίνδυνο την ασφαλή και αποτελεσματική παροχή υπηρεσιών T2S.
                        Η επεξεργασία των ανωτέρω πληροφοριών θα γίνεται σύμφωνα με τις σχετικές διαδικασίες για την αίτηση πρόσβασης στις υπηρεσίες T2S και τη διαρκή συμμόρφωση με τα πέντε κριτήρια πρόσβασης των ΚΑΤ.
                        Ορισμένο ΚΑΤ θα πληροί το εν λόγω κριτήριο πρόσβασης των ΚΑΤ εφόσον:
                        
                                    α)
                                 
                                 
                                    στην περίπτωση που είναι εγκατεστημένο σε χώρα του ΕΟΧ έχει αδειοδοτηθεί βάσει του κανονισμού (ΕΕ) αριθ. 909/2014 ή έχει αξιολογηθεί θετικά με βάση τον κανονισμό (ΕΕ) αριθ. 909/2014 στην πιο πρόσφατη αξιολόγηση που διενήργησαν οι αρμόδιες αρχές· ή
                                 
                              
                                    β)
                                 
                                 
                                    στην περίπτωση που είναι εγκατεστημένο σε χώρα εκτός του ΕΟΧ έχει αξιολογηθεί θετικά με βάση τις PFMI ή με βάση νομικό πλαίσιο που ενσωματώνει τις PFMI στην πιο πρόσφατη αξιολόγηση που διενήργησαν οι αρμόδιες αρχές.
                                 
                              Εάν το ΚΑΤ έχει αδειοδοτηθεί/αξιολογηθεί με βάση νομικό πλαίσιο πλην των PFMI ή του κανονισμού (ΕΕ) αριθ. 909/2014, πρέπει να παρέχει στο ΣΥΑ και στο διοικητικό συμβούλιο στοιχεία τα οποία να τεκμηριώνουν επαρκώς την αξιολόγησή του με βάση νομικό πλαίσιο ανάλογο, όσον αφορά το επίπεδο και τον χαρακτήρα, με εκείνο των PFMI ή του κανονισμού (ΕΕ) αριθ. 909/2014.
                        Εφόσον η αξιολόγηση των αρμόδιων αρχών περιέχει εμπιστευτικές πληροφορίες, το ΚΑΤ υποχρεούται να παρέχει γενική περίληψη ή το συμπέρασμα της αξιολόγησης, προκειμένου να καταδείξει τον βαθμό συμμόρφωσής του.
                        
                           (*1)  Κανονισμός (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τη βελτίωση του διακανονισμού αξιογράφων στην Ευρωπαϊκή Ένωση και τα κεντρικά αποθετήρια τίτλων και για την τροποποίηση των οδηγιών 98/26/ΕΚ και 2014/65/ΕΕ και του κανονισμού (ΕΕ) αριθ. 236/2012 (ΕΕ L 257 της 28.8.2014, σ. 1)."
                        
                        
                           (*2)  Έγγραφο των CPMI-IOSCO με τίτλο “Principles for Financial Market Infrastructures” (Απρίλιος 2012).»·"
                        
                     
                  
                        2.
                     
                     
                        προστίθεται η ακόλουθη ενότητα VI:
                        «VI.   Γενική διάταξη
                        
                        Εάν ορισμένο ΚΑΤ που διαθέτει πρόσβαση στις υπηρεσίες T2S παύει να συμμορφώνεται με κάποιο από τα πέντε κριτήρια πρόσβασης των ΚΑΤ, το ΣΥΑ θα κινεί τη διαδικασία που προβλέπεται στις συμβάσεις με τα ΚΑΤ.».
                     
                  
               (*1)  Κανονισμός (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με τη βελτίωση του διακανονισμού αξιογράφων στην Ευρωπαϊκή Ένωση και τα κεντρικά αποθετήρια τίτλων και για την τροποποίηση των οδηγιών 98/26/ΕΚ και 2014/65/ΕΕ και του κανονισμού (ΕΕ) αριθ. 236/2012 (ΕΕ L 257 της 28.8.2014, σ. 1).
            
               (*2)  Έγγραφο των CPMI-IOSCO με τίτλο “Principles for Financial Market Infrastructures” (Απρίλιος 2012).»·”